“หุ้นเอเชีย” เปิดบวก รับอานิสงส์หุ้น “อาลีบาบา” พุ่ง 15%
“ตลาดหุ้นเอเชีย” เปิดบวก โดยได้แรงหนุนจากการที่หุ้นอาลีบาบาที่จดทะเบียนในตลาดหลักทรัพย์ฮ่องกงพุ่งขึ้น 15% หลังอาลีบาบาประกาศแตกธุรกิจออกเป็น 6 กลุ่ม
“ตลาดหุ้นเอเชีย” เปิดบวก โดยได้แรงหนุนจากการที่หุ้นอาลีบาบาที่จดทะเบียนในตลาดหลักทรัพย์ฮ่องกงพุ่งขึ้น 15% หลังอาลีบาบาประกาศแตกธุรกิจออกเป็น 6 กลุ่ม
29 มี.ค. 2566

ผู้สื่อข่าวรายงานว่า ตลาดหุ้นเอเชียเปิดบวกในวันนี้ โดยได้แรงหนุนจากการที่หุ้นอาลีบาบาที่จดทะเบียนในตลาดหลักทรัพย์ฮ่องกงพุ่งขึ้น 15% หลังอาลีบาบาประกาศแตกธุรกิจออกเป็น 6 กลุ่ม
ทั้งนี้ ดัชนีนิกเกอิเปิดภาคเช้าที่ระดับ 27,549.37 จุด เพิ่มขึ้น 31.12 จุด หรือ +0.11%, ดัชนีฮั่งเส็งเปิดภาคเช้าที่ระดับ 20,348.64 จุด เพิ่มขึ้น 563.99 จุด หรือ +2.85% และดัชนีเซี่ยงไฮ้คอมโพสิตเปิดภาคเช้าที่ระดับ 3,253.62 จุด เพิ่มขึ้น 8.24 จุด หรือ +0.25%
ด้าน ออสเตรเลีย เปิดเผยข้อมูลเงินเฟ้อชะลอตัวมากกว่าคาดการณ์แตะ 6.8% ในเดือนก.พ. เมื่อเทียบกับปีที่ผ่านมา ขณะที่เดือนม.ค.อยู่ที่ 7.4% ส่วนนักเศรษฐศาสตร์คาดการณ์ไว้ว่าอาจจะอยู่ที่ 7.1%
ส่วนดัชนีสำคัญทั้ง 3 ตัวของตลาดหุ้นสหรัฐปรับตัวลงในวันอังคาร (28 มี.ค.66) โดยดัชนี Nasdaq Composite ลดลง 0.45%, ดัชนี S&amp;P500 ปรับตัวลง 0.16% และดัชนีเฉลี่ยอุตสาหกรรมดาวโจนส์ปรับตัวลง 0.12%